Ons wil almal 'n lewe hê wat iets beteken. Maar wat is ware betekenis? Hoe definieer mens dit, en hoe bereik ons dit? In Die impak van jou leierskap demonstreer Maxwell wat daarvan kan kom as ons persoonlike passie en leierskap op 'n manier kombineer wat meer as blote sukses tot gevolg het.
Deur eensgesinde mense te vind en hulle eerste te stel, kan jy 'n verskil in hul lewe maak en 'n verenigde poging skep wat 'n blywende positiewe impak laat. Leer hoe om mense te kry om jou saak te ondersteun, jou visie te verwoord, en waarde daarby toe te voeg. Deur sy persoonlike verhaal te gebruik wys John Maxwell hoe hy een van die voorste leierskapkenners in die wêreld geword het, en leer hy jou hoe om ander volgens jou doel te lei en 'n blywende nalatenskap te skep.
John C. Maxwell word gereken as een van die wêreld se voorste en mees gerespekteerde leierskapkenners, spreker en skrywer. Hy is die stigter van EQUIP, 'n nie-winsgewende organisasie wat reeds meer as vyf miljoen leiers in 126 lande wêreldwyd het. Hy is ook al deur Inc. Magazine aangewys as die suksesvolste leierskap- en bestuurskenner in die wêreld. Van sy topverkopers sluit in Die 15 wette van voortdurende groei, Soms wen jy, soms leer jy, Goeie leiers vra die regte vrae, Leef uitnemend en Verskuif jou grense.